Settur inn á en tekinn af velli stuttu síðar Hjörtur Hermannsson var tekinn af velli stuttu eftir að hann kom inn á . Ljósmynd / Brøndby Midtjylland vann sterkan 2 : 1 - útisigur á Brøndby í dönsku úrvalsdeildinni í fótbolta í dag . Mikael Anderson var í byrjunarliði Midtjylland en Hjörtur Hermannsson byrjaði á bekknum hjá Brøndby IF . Stjórar beggja liða gerðu breytingu á 76. mínútu . Hjörtur Hermannsson kom inn á hjá Brøndby og Mikael Anderson fór af velli hjá Midtjylland í stöðunni 1 : 1 . Midtjylland skoraði sex mínútum síðar og aðeins mínútu eftir það var Hjörtur aftur tekinn af velli . Midtjylland er með 50 stig í toppsætinu eftir 19 leiki , sjö stigum á undan FC Kaupmannahöfn sem er í öðru sæti . Brøndby er í fjórða sæti með 31 stig .